DIEVS UN ZINĀTNE

Šajā lekcijā:
- gēnu spēja radīt pa daļām biosistēmas, ieskaitot cilvēka, viļņu (kvantu) telpaslaika iedaļu struktūru, sākot no noteiktām embrija attīstības stadijām;
- Dāvida Boma teorija par Visuma (arī cilvēka) hologrāfiskumu un pieeju pilnai informācijai par katru cilvēku no dzimšanas līdz nāvei ar mērķi katram dzīvojošam cilvēkam atjaunot normālu, veselu stāvokli;

- ārstniecības un atjaunināšanas prakse, balstoties uz gēnu hologrammu izmantošanu. 
Lingvistiskā viļņu ģenētika 
2. lekcija 

Ģenētiskās informācijas hologrāfiskums.

Ģenētiskās informācijas teleportācija un 
iespēja momentāni iedarboties no attāluma

Vienmēr atcerieties, ka jums apkārtesošā ilūzija ir pārejoša un radīta tikai līdz tam laikam, kamēr jūsu apziņa būs spējīga palūkoties aiz šīs ilūzijas un saskatīt aiz tās reālo Dievišķo pasauli un reālo dzīvi.
Sanats Kumara 2005. gada 17. maijā

Iepriekšējā lekcijā mēs runājām par to, ka pirmais no genoma mehānismiem, ko daudzu gadu pētījumu rezultātā atklāja krievu zinātnieks P. Garjajevs, ir tā lingvisticitāte. 

Otrs genoma darbības mehānisms ir hologrāfiskums, t.i. spēja radīt pa daļām biosistēmas, ieskaitot cilvēka, viļņu (kvantu) telpas laika iedaļu struktūru, sākot no noteiktām embrija attīstības stadijām. 

Olšūnas iekšienē tiek radīti nākamā organisma daļu viļņu atveidi, un daļēji ierakstās arī viņa socioprogramma, tātad liktenis (ieraksts notiek iepriekšējā mehānisma – genoma lingvisticitātes jeb tekstualitātes darba rezultātā). Bet pēc tam uz šo viļņveida atveidu pamata tiek realizēts augošā embrija materiālais iemiesojums – pa slāņiem, kā piezīmē zinātnieks. Piemēram, lai [image: image2.jpg]


rastos deguns, vispirms vajag modelēt tā viļņu konstrukciju. Un tikai pēc tam to piepildīt ar vielu. Tā tiek radīts viss organisms, saka P. Garjajevs. Lai uzbūvētu organismu, vajadzīgs tā plāns, pakāpeniski lasāms zīmējums, kā arī tekstuāli komentāri tam. Genoms ir kāda statistiski dinamiska telpas laika hologrāfiska režģa līdzība, kurā ietilpināta organisma telpa laiks. Turklāt genoma vieliskā daļa (2% izpētīto gēnu) ir atbildīga tikai par dažām ārējo formu īpatnībām (acu krāsa un izmērs, deguna forma u.t.t.), bet organisma formēšanās regulāciju un koordināciju laikā un telpā realizē lauka gēni. Tieši tur pēc P. Garjajeva domām ierakstīts organisma uzbūvēšanas "ģenerālais plāns". 
Šo ierakstu zinātnieks salīdzina ar audiovideoierakstu, ko mēs varam redzēt un dzirdēt. Informācija ir uzskicēta līdzīgi ierakstiem videofilmā, kas kadru pēc kadra reproducē telpisku, hologrāfisku virkni, kura nosaka nākamā organisma uzbūvi. 

Ir skaidrs, ka ieraksta ietekme nav saistīta ne ar pašu disku, ne vielu, no kuras tas izgatavots. Ietekmi atstāj uz tā ierakstītā gaisma un skaņa. Tāpat strādā arī DNS, apgalvo P. Garjajevs. Šīs molekulas izstaro informācijas lauku, un tieši tur viļņu valodā ir ierakstīts viss organisma, tā fiziskā un garīgā ķermeņa uzbūvēšanas plāns. P. Garjajevs raksta: "Mēs pārliecinājāmies, ka neizpētītie 98% genoma ir hologramma. Kustīga, pulsējoša, šķidro kristālu hologramma, kas darbojas, izmantojot DNS lāzera īpašības, tās spēju izstarot dažāda garuma viļņus, radīt gaismas un skaņas atveidus un pašai tos nolasīt. Šajā hologrammā saspiestā veidā ierakstīti visi organisma teksti un ģeometriskie plāni. Ierakstīti ar dažādu krāsu un skaņu kā audiovideofilmā, tikai hologrāfiskā, telpiskā. Lai realizētu visu šo informāciju, tekstu vajag izlasīt, noklausīties, bet grafiskos attēlus ieraudzīt. Ģenētiskais aparāts kā domājošs biodators – pats sevi lasa, klausās, redz un iedarbina vajadzīgās olbaltumvielu un citu vielu sintēzes programmas."
P. Garjajeva kopīgi veiktais darbs ar lingvistiem un matemātiķiem no Maskavas Valsts universitātes un Krievijas Zinātņu akadēmijas Matemātikas institūta ļāva noskaidrot interesantas īpatnības. Ja parastu grāmatu mēs lasām no kreisās uz labo pusi, tad hologrammu var lasīt no jebkura tās punkta un dažādos virzienos. Tātad iespējami bezgalīgi daudz lasīšanas variantu. Turklāt teksts tajā nav stacionārs – tas nepārtraukti pulsē, mainās, mirgo dažādās krāsās, radot milzīgu daudzumu jaunu attēlu un tekstu. Šī īpatnība ir tā, kas dod iespēju cilvēkam un visam dzīvajam attīstīties, evolucionēt un iespējams, ka ir pamatā tam, ka nākotne nav viennozīmīga. 
Nolasīt tās [hologrammas], saprast jēgu, kas iedarbina to vai citu procesu, var tikai, apgaismojot katru tekstu ar to pašu krāsu, ar kādu tas ierakstīts. Tas nozīmē – ar vajadzīgā garuma vilni. Mūsu genoma biodators nekļūdīgi to dara, izvēloties no bezgalīga variantu skaita tieši to tekstu, kas tam vajadzīgs. Rezultātā, kā apgalvo pētnieks, rodas gaismas un akustiskie atveidi – nākamā organisma visu mikrodaļu viļņu konstrukcijas. Pēc tam tās aizpildās ar matēriju – olbaltumvielām, ogļūdeņražiem, taukiem u.t.t. Un mēs iegūstam miesu. Tātad ģenētiskajam aparātam ir materiāli viļņveida daba, un pēc būtības tas izpaužas kā jebkuras biosistēmas embrioloģiska sākuma, jēdzieniska turpinājuma un loģiska nobeiguma hologrāfiska asociatīvi tēlaina un vienlaikus kā runas tekstuāla programma.
Interesantus un nozīmīgus atklājumus zinātnieku grupa P. Garjajeva vadībā izdarīja eksperimentu rezultātā, kas pierādīja, ka organismu attīstībai vajadzīgi ne tikai hromosomu iekšējie izstarojumi ar ģenētisko informāciju, bet nepieciešami arī ārējie izstarojumi. 
Zinātnieki ievietoja apaugļotus vardes ikrus divās kamerās, kurās tika radīti visi kurkulēnu attīstībai nepieciešamie apstākļi. Bet vienu no divām kamerām ekranēja tā, lai tajā neiekļūtu nekādi elektromagnētiskie un akustiskie izstarojumi. Parastajā kamerā ar laiku no ikriem iznāca pilnīgi veseli kurkulēni, kas pēc tam izauga par vardēm. Ekranētajā kamerā daļa ikru gāja bojā, bet no pārējiem radās kropli kurkulēni, kas drīz vien tāpat nomira. 
Šis eksperiments parādīja ārējo, no kosmosa nākošo izstarojumu nozīmīgumu, kas nes organisma attīstībai nepieciešamo informāciju. DNS ir antenas, kas pavērstas pret kosmosu un pieņem kosmisko informāciju. Pieņemtās informācijas ieraksts notiek viļņu līmenī, akustiskajos un elektromagnētiskajos laukos. 

Šajā eksperimentā iegūtie dati saskan ar interesantiem rezultātiem, kas iegūti pētījumu gaitā, ko veica Eigena skola Makša Planka institūtā Vācijā. Pētīdami ģenētisko kodu, vācu zinātnieki nonāca pie secinājuma, ka informācijas atslēgas daļai, kas ierakstīta un rakstāma kā kvaziruna visu mūsu planētas organismu hromosomās, ir mākslīgs raksturs. Pēc P. Garjajeva domām, Zemes organismu genoms vismaz daļēji ir poligons konotāciskām eksobioloģiskām2, kosmiskām ietekmēm. 
Ģenētiskās informācijas hologrāfiskums paver vēl plašākas perspektīvas praktiskai realizācijai, jo hologrammā var radīt jaunas mākslīgas telpas laika konstrukcijas un tekstus, kas vada organismus vajadzīgajā virzienā. Šis aspekts genoma darbā ļauj uzlūkot cilvēka organismu no Dāvida Boma idejas pozīcijām par Visuma (un cilvēka) hologrāfiskumu un pieeju pilnai informācijai par katru cilvēku no dzimšanas līdz nāvei ar mērķi katram dzīvojošajam cilvēkam atjaunot normālu, veselu stāvokli. 
Angļu fiziķis Dāvids Boms (David Joseph Bohm), pamatodamies uz franču zinātnieka Alana Aspekta (Alain Aspect) atklāto elementārdaļiņu spēju momentāni sazināties citai ar citu neatkarīgi no attāluma starp tām, izvirzīja hipotēzi, ka objektīva fiziskā realitāte neeksistē, ka visums, ko mēs redzam, ir tikai hologramma. Pamatojoties uz tādu hologrāfiskuma principu kā "viss visā", pēc kura katra hologrammas daļa satur informāciju par visu objektu, tikai ar zemāku precizitāti, D. Boms pieņēma, ka momentānie sakari starp daļiņām ar ātrumu, kas daudzkārt pārsniedz gaismas ātrumu, ir iespējami tikai tāpēc, ka elementārdaļiņas īstenībā nav atdalītas savā starpā, bet ir kaut kā vesela, kas atrodas dziļākā līmenī, šķautnes, aspekti. Šī fenomena skaidrošanai viņš minēja šādu piemēru.
Pieņemsim, ka akvārijā peld zivs. Novērotājs var redzēt šo zivi nevis tieši akvārijā, bet tikai divos teleekrānos, kas parāda zivi no akvārija frontālās un sānu puses. Šajā gadījumā sākumā var šķist, ka tās ir divas dažādas zivis, jo tās tiek attēlotas dažādās projekcijās. Bet, ilgāk novērojot, var pamanīt, ka, neņemot vērā projekciju atšķirības, zivis vienmēr virzās uz vienu un to pašu pusi, izpildot vienas un tās pašas kustības. 

D. Boms skaidroja, ka šo pašu efektu mēs novērojam arī daļiņu redzamajā savstarpējā mijiedarbībā. Superātrā mijiedarbība starp daļiņām liecina par augstāka līmeņa realitātes eksistenci nekā mums redzamā fiziskā pasaule, kurā šīs daļiņas tāpat kā zivis eksperimentā ar akvāriju ir tikai kaut kā viena vienota projekcijas, šķautnes. Bet mēs tās redzam atdalītas tikai tāpēc, ka patiesībā mēs redzam tikai daļu no realitātes, atsevišķas šķautnes, fantomus. Tā kā visa mūsu fiziskā pasaule sastāv no šīm šķautnēm un fantomiem, tad arī mūsu Visums ir tikai viena no veselā projekcijām, hologramma. Zinātnieks secina, ka hologrāfiskais Visums ir tikai viena no bezgalīgās evolūcijas pakāpēm. 

	Gudrības Valdoņu Mācība par reālo – Dievišķo pasauli
Viss, kas ir ap jums jūsu fiziskajā pasaulē, ir tikai tas, kas jums palīdz attīstīties, augt, pārvarēt sevi, paplašināt savu apziņu, vairot savus sasniegumus. 

Jūs esat ceļinieki, kas pastāvīgi ir nepārtrauktā kustībā. Pat tad, kad jūs esat mierā, jūs pārvarat milzīgus attālumus jūsu pasaulē, nolidojot tūkstošiem un miljoniem kilometru kopā ar jūsu planētu, jūsu saules sistēmu un jūsu galaktiku. 

Tas ir ārējais visums. Bet ir cits visums, iekšējais, un ieeja šajā visumā ir jūsos, jūsu sirdī.

Jūsu nākamajam solim jābūt tādam, lai atklātu šo ieeju citā pasaulē, Dievišķajā pasaulē. Pasaulē, pār kuru laikam nav varas un kurai nav telpas. Visu zināšanu un visas pilnības pasaulē. Tajā pasaulē, no kuras viss iziet un kurā viss atgriežas. Jūsu pasaulē, jūsu mājās, jūsu īstajā realitātē, no kurienes jūs atnācāt fiziskajā pasaulē un radījāt jūsu fizisko pasauli. 

Iemīļotais Alfa 2005. gada 1. jūnijā



Izejot no Visuma hologrāfiskuma, Dāvids Boms izdarīja secinājumu par vēl vienu svarīgu mūsu Visuma īpašību. Tā ir vispārēja katras daļiņas, katra priekšmeta, objekta savstarpējā saistība, sakarība. Bet atšķirtība ir tikai kārtējā ilūzija.  Viss ir saistīts ar visu, viss ir caurausts vienotā esošā audumā, kurā vakar, šodien un rīt eksistē vienlaikus. Viss pastāv šeit un tagad. Telpas un laika kategorijas šajā vienotībā ar visu pastāvošo iegūst pavisam citu nozīmi. Tikai mēs, ievērojot mūsu fiziskās realitātes īpatnības, uztveram priekšmetus, parādības un sevi pašus kā atdalītus, atšķirtus no apkārtējiem. Izejot no šādas Visuma izpratnes, Dāvids Boms izdara secinājumu, ka parādās iespēja izpētīt visu cilvēces priekšvēsturi no tās rašanās momenta Visumā. 
Dāvida Boma teorija padara labāk saprotamus Gudrības Valdoņu vārdus par to, ka visa pilnība atrodama katrā cilvēkā. 

	Gudrības Valdoņu Mācība: "Visa pilnība ir jūsos"
Nav nekā ārpus jums, kas būtu jums nepieciešams. Visas Dievišķās zināšanas un pilnība ir jūsos. Meklējiet šo dārgumu savā sirdī, meklējiet šo pieeju milzīgajām bagātībām, kas ir jūsos. 

Sanats Kumara 2005. gada 4. martā
Droši vien daudziem no jums tas būs negaidīti, ja es teikšu, ka viss atrodas jūsos. Pasaules savienojas jūsos. Visi jūsu sasniegumi uzkrājas jūsos. Jūs esat absolūti unikāli. Jūs patiešām esat radīti pēc Dieva tēla un līdzības. Patiesību sakot, jūs arī esat Dievi. 

Sākotnēji jūs bijāt dzimuši Dievi, un jūs vēlējāties radīt šo iluzoro pasauli, kurā jūs uzturaties. Beidzot jūs papilnam esat izspēlējušies savā ilūzijā. Un ir pienācis laiks atgriezties pie savas realitātes, jūsu dzimtajā pasaulē. 

Varenais Kosmoss 2005. gada 3. maijā

Visuma hologrāfiskuma principu pētīja arī Karls Pribrams (Karl H. Pribram), Stenforda universitātes neirofiziologs. Analizējot K. Pribrama pētījumus, austrālietis Maikls Talbots sniedz šādu rezumējumu.
Pētīdams atmiņas fenomenu un informācijas glabāšanas vietu smadzenēs, K. Pribrams secinājis, ka informācija glabājas nevis neironos, bet nervu impulsu sērijās, kas "apvij" smadzenes, līdzīgi kā lāzera stars "apvij" hologrammas gabaliņu, kas satur visu attēlu kopumā. Citiem vārdiem, K. Pribrams uzskata, ka smadzenes ir hologramma. Un tām kā hologrammai piemīt tādas īpašības kā spēja kodēt un dekodēt informāciju, kas nāk no dažādiem maņu orgāniem, pārvēršot haotisku frekvenču (skaņas, gaismas) daudzumu apzinātā vienotībā, nepārtrauktā uztverē. 
Maikls Talbots, apvienojis D. Boma teoriju par Visuma hologrāfiskumu ar K. Pribrama teoriju par smadzenēm kā hologrammu, uzstāda no šīm teorijām izrietošu jautājumu: kas gan paliek reāls pasaulē? Pētniekam atbilde ir acīm redzama: realitāte pārstāj eksistēt. Šis secinājums pilnībā saskan ar austrumu senatnes Mācībām un ar Gudrības Valdoņu Mācību, ka viss, kas ir ap mums, ir Maija, ilūzija. Patiesībā mēs esam "uztvērēji", kas peld kaleidoskopiskā frekvenču jūrā, un viss, ko mēs izvelkam no šīs jūras un pārvēršam fiziskajā realitātē, ir tikai viens frekvenču kanāls no daudzajiem, izņemts no hologrammas. 
Šī jaunā realitātes aina, D. Boma un K. Pribrama uzskatu sintēze ir nosaukta par hologrāfisko paradigmu. Hologrāfiskā paradigma apstiprina Gudrības Valdoņu izteikumus par to, ka mēs paši ar savām domām, jūtām, savām izvēlēm katru dienu būvējam šo fizisko realitāti. Kā tēlaini izteicies Maikls Talbots, – tas, ko mēs uztveram kā realitāti, ir tikai audekls, kas gaida mūs, lai mēs uz tā uzgleznotu jebkuru gleznu, kādu vēlamies. 

Hologrāfiskā paradigma palīdz mainīt priekšstatu par apziņu kā smadzeņu funkciju. Uz tās pamata bioloģijā tiek izteikts viedoklis, ka apziņa rada smadzeņu esību tāpat kā visu, kas ir ap mums un ko mēs uztveram kā fizisko apkārtni (Keith Floyd). Bet no šejienes izriet arī pavisam citi ārstēšanas principi medicīnā. Nevis fiziskā ķermeņa ārstēšana, jo visus traucējumus tā darbībā nosaka apziņa, bet slimību cēloņu meklēšana, līdz ar to arī slimību pārvarēšana caur apziņas mainīšanos. Rodas izpratne par katra cilvēka atbildību par savu veselību. 
Tieši, par pamatu ņemot hologrāfisko paradigmu, kļūst saprotama atveseļošanās efektivitāte ar "vizualizācijas" palīdzību, jo hologrāfiskajā pasaulē doma ir tikpat reāla, kā viss apkārtējais, kas principā arī ir radīts ar domu. Šis arī ir zinātnisks pierādījums Gudrības Valdoņu dotajām praktiskajām rekomendācijām par vizualizāciju izmantošanu, lai attīrītu fizisko, astrālo, mentālo ķermeni. 

